text: Fuld knallertkører meldte sig selv
  08 marts 2010 kl. 07.53
  En 20-årig mand troppede i nat op på politistationen i Aabenraa og meldte sig selv for spritkørsel på knallert, skriver jv.dk.
  - Den unge mand havde hørt på en politiscanner at politiet ledte efter ham, og så mente han, at han ligeså godt kunne melde sig selv, siger vagtchefen hos Syd- og Sønderjyllands Politi, Tommy Bech. 
  Rutinemæssigt blev manden taget med på Aabenraa Sygehus hvor der blev taget en blodprøve af ham, og derefter blev han løsladt.
  